[唐] 李白 《拟古其九》生者为过客,死者为归人。 天地一逆旅,同悲万古尘。月兔空捣药,扶桑已成薪。 白骨寂无言,青松岂知春。 前後更叹息,浮荣安足珍。[唐] 李白 《乌栖曲》姑苏台上乌栖时,吴王宫里醉西施。 吴歌楚舞欢未毕,青山欲衔半边日。银箭金壶漏水多,起看秋月坠江波。 东方渐高奈乐何。[唐] 李白 《相逢行》相逢红尘内,高揖黄金鞭。万户垂杨里,君家阿那边。[唐] 李白 《有所思》我思仙人,乃在碧海之东隅。海寒多天风,白波连山倒蓬 壶。长鲸喷涌不可涉,抚心茫茫泪如珠。西来青鸟东飞去,愿寄一书谢麻姑。[唐] 李端 《听筝》鸣筝金粟柱,素手玉房前。 欲得周郎顾,时时误拂弦。[唐] 李璟 《摊破浣溪沙·手卷真珠上玉钩》手卷真珠上玉钩, 依前春恨锁重楼。风里落花谁是主,思悠悠。 青鸟不传云外信, 丁香空结雨中愁。 回首绿波三楚暮,接天流。[唐] 李商隐 《凉思》客去波平槛,蝉休露满枝。 永怀当此节,倚立自移时。北斗兼春远,南陵寓使迟。 天涯占梦数,疑误有新知。[唐] 李商隐 《暮秋独游曲江》荷叶生时春恨生, 荷叶枯时秋恨成。深知身在情长在, 怅望江头江水声。[唐] 李商隐 《隋宫》乘兴南游不戒严,九重谁省谏书函。 春风举国裁宫锦,半作障泥半作帆。[唐] 李商隐 《为有》为有云屏无限娇,凤城寒尽怕春宵。 无端嫁得金龟婿,辜负香衾事早朝。[唐] 李商隐 《无题》八岁偷照镜,长眉已能画。 十岁去踏青,芙蓉作裙衩。十二学弹筝,银甲不曾卸。 十四藏六亲,悬知犹未嫁。 十五泣春风,背面秋千下。[唐] 李煜 《捣练子令·云鬟乱》云鬟乱,晚妆残, 带恨眉儿远岫攒。斜托香腮春笋嫩, 为谁和泪倚阑干。[唐] 李煜 《浣溪沙》转烛飘蓬一梦归, 欲寻陈迹怅人非,天教心愿与身违。 待月池台空逝水, 荫花楼阁谩斜晖, 登临不惜更沾衣。[唐] 李煜 《临江仙·樱桃落尽春归去》樱桃落尽春归去,蝶翻金粉双飞。 子规啼月小楼西,玉钩罗幕,惆怅暮烟垂。别巷寂寥人散后,望残烟草低迷。 炉香闲袅凤凰儿,空持罗带,回首恨依依。[唐] 李煜 《柳枝》风情渐老见春羞,到处消魂感旧游。 多谢长条似相识,强垂烟态拂人头。[唐] 李煜 《南歌子·云鬓裁新绿》云鬓裁新绿,霞衣曳晓红。待歌凝立翠筵中。一朵彩云何事、下巫峰。 趁拍鸾飞镜,回身燕漾空。莫翻红袖过帘栊。怕被杨花句引、嫁东风。[唐] 李煜 《谢新恩·樱花落尽阶前月》樱